Tarantino og Baltasar í nýjum Myndum mánaðarins ! Janúarhefti kvikmynda – og DVD / Blu-ray / VOD tímaritsins Myndir mánaðarins er komið út í rafrænni útgáfu . Eins og ávallt er blaðið sneisafullt af áhugaverðu efni í bland við kynningar á nýjustu myndum bíóhúsanna í janúarmánuði , sem og nýjum myndum sem gefnar verða út á DVD , Blu-ray og / eða VOD í mánuðinum . Á forsíðum blaðsins eru annarsvegar engin önnur en nýjasta mynd Quentin Tarantino , The Hateful Eight , sem kemur í bíó 6. janúar , og í vídeóhlutanum er það mynd Baltasars Kormáks , Everest , sem kemur út á DVD / VOD og Bluray þann 7. janúar . Einnig má í blaðinu sjá það nýjasta á tölvuleikjamarkaðnum og margt fleira , eins og stjörnuspá , gullkorn , bíófréttir og bíómiðaleik .